Pirkimo sąlygų 2 priedas „Techninė specifikacija“

**VIDEOKAMERŲ AUSINIŲ SU MIKROFONU TECHNINĖ SPECIFIKACIJA**

1. **Bendri reikalavimai**
   1. VšĮ Lietuvos nacionalinis radijas ir televizija (toliau - Perkančioji organizacija arba LRT) siekia įsigyti **videokamerų ausines su mikrofonu** (toliau – Prekės).
   2. Reikalavimai Prekėms pateikiami šioje Techninėje specifikacijoje.
   3. Prekės skirtos video reportažų filmavimui, tiesioginių transliacijų filmavimui ir pan.
   4. Tiekėjas pildo tik tas Techninės specifikacijos pirkimo dalių, nurodytų Techninės specifikacijos 1 punkte, lenteles, kurioms teikia pasiūlymą. Tiekėjas gali ištrinti arba palikti neužpildytas tų pirkimo dalių lenteles, kurioms neteikia pasiūlymo.
   5. Techninėje specifikacijoje vartojamos sąvokos:
      1. **Dokumentacija** – dokumentai (vartotojo vadovai, techniniai pasai, kita gamintojo teikiama informacija apie Prekės parametrus) arba gamintojų internetinių puslapių nuorodos, kuriuose pateikiama gamintojo informacija apie siūlomos Prekės atitikimą reikalaujamam parametrui / specifikacijai.
   6. **Bendri reikalavimai tiekėjui dėl Techninės specifikacijos pildymo:** 
      1. Tiekėjas turi užpildyti visus Techninės specifikacijos lentelių laukelius, kurie pažymėti „/*įrašyti*/“ (tiekėjas ištrina „/*įrašyti*/“ ir nurodo reikalaujama informaciją). Tiekėjui minėtų laukelių neužpildžius arba užpildžius netinkamai, tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
      2. Tiekėjas negali palikti tuščių laukelių, kurie pažymėti „/*įrašyti*/“.
      3. Tiekėjas negali keisti Techninės specifikacijos, t. y. tiekėjas negali keisti Techninės specifikacijos teksto (papildyti, trinti ir pan.), papildyti lentelių naujais laukais ar ištrinti esamus, nebent Techninėje specifikacijoje aiškiai nurodyta, kad tokie pakeitimai galimi. Tiekėjui atlikus minėtus pakeitimus, tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
      4. Tiekėjas turi nurodyti konkrečius modelių pavadinimus ir gamintojus. Konkrečiai pozicijai siūloma konkretaus gamintojo konkreti Prekė (modelis), jei nenurodyta kitaip. Jeigu siūloma įranga neturi konkretaus gamintojo ar modelio numerio, pateikiamas paaiškinimas, dėl kokių priežasčių neįmanoma nurodyti gamintojo / modelio arba modelio pavadinimo sudarymo būdas, jeigu Prekė modulinė.
   7. **Reikalavimai tiekėjui dėl lentelių stulpelių „Siūlomi parametrai“ pildymo:**
      1. Tiekėjas turi nurodyti atitikimą kiekvienam stulpelio „Reikalavimai“ nurodytam reikalavimui atskirai. Tiekėjas gali nenurodyti atitikimo reikalavimui tik tuo atveju, jeigu prie atitinkamo reikalavimo punkto stulpelio „Siūlomi parametrai“ eilutėje nurodyta „*/įrašyti neprivaloma/*“ arba eilutė perbraukta „“.
      2. Tiekėjas, nurodydamas siūlomos Prekės atitikimą, turi nurodyti konkrečias siūlomos įrangos specifikacijas / parametrus, pvz.: *„ilgis – 1,5 m“*, o ne *„ilgis – ne mažiau kaip 1,25 m“*.
      3. Tiekėjui vietoje konkrečių specifikacijų / parametrų nurodžius *„atitinka“*, *„taip“* ar panašiai, toks tiekėjo pasiūlymas gali būti atmestas, kaip neatitinkantis pirkimo dokumentų reikalavimų, jeigu reikalavimo formuluotė reikalavo nurodyti konkrečias specifikacijas, kaip nurodyta 7.2 punkte.
      4. Tiekėjas, vadovaujantis Pirkimo sąlygomis, Techninėje specifikacijoje stulpelyje „Siūlomi parametrai“ nurodytą informaciją galės paaiškinti tik tuo atveju, jeigu:
         1. Tiekėjas kartu su pasiūlymu pateikė Dokumentaciją ir pateiktoje Dokumentacijoje yra nurodyta informacija, patvirtinanti, kad tiekėjo siūloma Prekė atitinka Techninėje specifikacijoje nurodytus reikalavimus;
         2. Tiekėjas pateiks paaiškinimą iš viešai prieinamos siūlomos Prekės gamintojo informacijos, kad tiekėjo siūloma Prekė atitinka Techninėje specifikacijoje nurodytus reikalavimus.
   8. **Reikalavimai tiekėjui dėl lentelių stulpelių „Siūlomus parametrus patvirtinantys dokumentai“ pildymo:**
      1. Tiekėjas:
         1. atsakingas už Dokumentacijos pateikimą, kuri patvirtina tiekėjo siūlomos prekės atitikimą Techninės specifikacijos reikalavimams, tose eilutėse, kuriose nurodyta „/privaloma pateikti/“ – vietoje „/privaloma pateikti/“ nurodydamas prie pasiūlymo pridedamo dokumento pavadinimą / bylos pavadinimą arba nuorodą į konkretų internetinį puslapį. Perkančioji organizacija aktyviai neieškos ir netikrins Dokumentacijos (tačiau tai neatima teisės iš Perkančiosios organizacijos, kilus įtarimui dėl Dokumentacijos pateiktos informacijos teisingumo, pasitikrinti atitikimą) ir tikrins tik Tiekėjo kartu su pasiūlymu pateiktą Dokumentaciją, jeigu Tiekėjo pateikta Dokumentacija nepatvirtins atitikimo keliamam reikalavimui, o Tiekėjas nepaaiškins iš viešai prieinamos Dokumentacijos, kaip tiekėjo siūloma prekė atitinka keliamą reikalavimą arba Tiekėjas su pasiūlymu iš viso nepateiks Dokumentacijos – Tiekėjo pasiūlymas bus atmestas;
         2. gali, tačiau neprivalo pateikti Dokumentaciją, kuri patvirtina tiekėjo siūlomos Prekės atitikimą Techninės specifikacijos reikalavimams, tose eilutėse, kuriose nurodyta „/įrašyti neprivaloma/“ – vietoje „/įrašyti neprivaloma/“ nurodydamas prie pasiūlymo pridedamo dokumento pavadinimą / bylos pavadinimą arba nuorodą į konkretų internetinį puslapį arba pažymėdamas, kad Dokumentacijos neteiks (pvz.: „X“, „neteikiame“ ar pan.) arba palikdamas eilutę neužpildytą. Jeigu Tiekėjas su pasiūlymu pasirenka neteikti Dokumentacijos Perkančioji organizacija savarankiškai ieško ir patikrina viešai prieinamą Dokumentaciją, tačiau jeigu Perkančiosios organizacijos rasta viešai prieinama Dokumentacija nepatvirtins atitikimo keliamam reikalavimui, o Tiekėjas nepaaiškins iš viešai prieinamos Dokumentacijos, kaip tiekėjo siūloma prekė atitinka keliamam reikalavimui – Tiekėjo pasiūlymas bus atmestas;
         3. įsipareigoja atitikti keliamam reikalavimui ir neteikia Dokumentacijos, o Perkančioji organizacija tikrina atitikimą Techninės specifikacijos reikalavimui tik sutarties vykdymo metu, tose eilutėse, kurios yra perbrauktos „“.
      2. Dokumentacija turi būti parengta įrangos gamintojo, o ne trečiųjų šalių. Jeigu įranga sudaryta iš kitų gamintojų įrangos ar dalių, gali būti teikiama tiek galutinio gaminio, tiek komplektuojančios dalies gamintojo Dokumentacija.
      3. Jeigu Dokumentacija patvirtina atitikimą keliems reikalavimams, tiekėjas nurodo, kurių punktų reikalavimus ji patvirtina.
      4. Dokumentacija gali būti teikiama dėl tų lentelių stulpeliuose „Reikalavimai“ nurodytų reikalavimų, jeigu nėra nurodyta kitaip (pvz., stulpelio laukelis „Siūlomus parametrus patvirtinantys dokumentai“ perbrauktas).
      5. Perkančioji organizacija prašo tiekėjų, kad, nurodant Dokumentacijos pavadinimą, kartu būtų pateikiama nuoroda į konkretų puslapį, paragrafą ir pan., kai tai yra įmanoma, sklandesniam tiekėjų pasiūlymų vertinimui.
      6. Dokumentacija naudojama perkančiajai organizacijai įsitikinti tiekėjo siūlomų Prekių atitikimu Techninės specifikacijos reikalavimams. Jeigu perkančioji organizacija negalės įsitikinti tiekėjo Techninėje specifikacijoje pateiktų Prekių atitikimu Techninės specifikacijos reikalavimams, o tiekėjas negalės pateikti, paaiškindamas pasiūlymą, viešai prieinamos informacijos (t. y. tokios informacijos, kurią gali pasiekti bet kuris naudotojas, nenaudodamas prisijungimo duomenų, arba nesikreipdamas tiesiogiai į įrangos gamintoją), toks tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
   9. Jei Prekių gamintojas nuo pasiūlymo pateikimo momento iki Prekių pristatymo termino nustoja gaminti siūlomą Prekę (ar Prekės sudedamąsias dalis), tiekėjas, gavęs rašytinį perkančiosios organizacijos sutikimą, gali pristatyti to paties gamintojo kitą Prekę, atitinkančią Techninėje specifikacijoje nurodytus Prekės (ar jos dalies) siūlomus parametrus arba geresnius nei tiekėjo Techninėje specifikacijoje nurodyti siūlomi parametrai, kartu pateikiant Prekės gamintojo patvirtinimą ar kitą dokumentą, įrodantį, kad gamintojas nebegamina Techninėje specifikacijoje nurodytos Prekės (ar jos dalies). Nesant to paties gamintojo asortimente nurodytas sąlygas atitinkančių Prekių, pateikęs tai pagrindžiantį gamintojo patvirtinimą ar kitą įrodantį dokumentą, tiekėjas, gavęs perkančiosios organizacijos raštišką sutikimą, gali pristatyti kito gamintojo Prekes, atitinkančias Techninėje specifikacijoje nurodytus Prekių (ar jų dalies) siūlomus parametrus arba geresnius, nei tiekėjo Techninėje specifikacijoje nurodyti siūlomi parametrai.
   10. Prekės turi būti komplektuojamos su visais tinkamam Prekių veikimui reikalingais priedais – montavimo medžiagomis, priedais, kabeliais ir pan., jeigu tokie priedai reikalingi tinkamam Prekių veikimui.
   11. Prekės, atitinkančios Techninės specifikacijos reikalavimus, turi būti pristatytos adresu S. Konarskio g. 49, 03123 Vilnius.
   12. Prekių pristatymo terminas – 45 (keturiasdešimt penkios) kalendorinės dienos nuo pirkimo sutarties įsigaliojimo.
   13. Perkančioji organizacija šiuo pirkimu siekia įsigyti Prekes, kurios daro mažesnį poveikį aplinkai viename ar keliuose produkto gyvavimo ciklo etapuose. Atsižvelgiant į tai, žemiau pateikiamuose konkrečiuose reikalavimuose Prekėms nurodyti aplinkos apsaugos kriterijai.
2. **Konkretūs reikalavimai Prekėms:**
   1. Konkretūs reikalavimai Prekėms pateikti žemiau lentelėje.

*Lentelė. Reikalavimai videokamerų ausinėms*

|  |  |  |  |
| --- | --- | --- | --- |
| *Šiuo metu LRT naudoja „Clearcom CC-300“ ir „Clearcom CC-400“ ausines.*  *Šia pirkimo dalimi siekiama įsigyti ausines, kurių tam tikri techniniai kriterijai\* nurodyti įvertinus poreikį, kad turima ir naujai perkama įranga būtų tarpusavyje suderinta ir esant laikinam ar neatstatomam įrangos sudedamosios dalies gedimui Perkančioji organizacija turėtų galimybę sugedusią dalį pakeisti analogiška dalimi iš kitos įrangos, tokiu būdu užtikrinant ir racionalų lėšų panaudojimą[[1]](#footnote-1).* | | | |
| **Videokamerų ausinės su mikrofonu - 10 vnt.** | | | |
| Gamintojas | | ***Clear Com*** | |
| Modelis | | ***CC-400-X5*** | |
| **Eil. Nr.** | **Reikalavimai** | **Siūlomi parametrai** | **Siūlomus parametrus patvirtinanti Dokumentacija** |
|  | Ausinės privalo būti skirtos klausyti abiejomis ausimis, privalo būti uždaro tipo, privalo turėti paminkštinimus ir privalo būti reguliuojamo dydžio. | Ausinės skirtos klausyti abiejomis ausimis, uždaro tipo, turi paminkštinimus ir yra reguliuojamo dydžio. | [*https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf*](https://www.clearcom.com/DownloadCenter/datasheets/Headsets/CC-300andCC-400_Headset_Datasheet.pdf) |
|  | Ausinės privalo gebėti skleisti dažnius ne siauresniame nei 40Hz – 20kHz diapozone. | Ausinės geba skleisti dažnius 40Hz – 20kHz diapozone. | [*https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf*](https://www.clearcom.com/DownloadCenter/datasheets/Headsets/CC-300andCC-400_Headset_Datasheet.pdf) |
|  | Ausinių garsiakalbis privalo būti 40 mm skersmens, neodimo magneto, vario apkloto aliuminio vijų ritė. | Ausinių garsiakalbis 40 mm skersmens, neodimo magneto, vario apkloto aliuminio vijų ritė. | *https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf* |
|  | Ausinės privalo turėti dinaminį, hiperkardioidinį mikrofoną. | Ausinės turi dinaminį, hiperkardioidinį mikrofoną. | *https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf* |
|  | Ausinių ir mikrofono impedansas privalo būti ne mažesnis nei 140 omai ir ne didesnis nei 260 omai ties 1kHz. | Ausinių ir mikrofono impedansas 200Ω ±30%; prie 1kHz | *https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf* |
|  | Mikrofonas privalo gebėti priimti garsus ne siauresniame nei 300Hz – 20kHz diapozone. | Mikrofonas priima garsus 300Hz – 20kHz diapozone. | *https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf* |
|  | Mikrofonas privalo galėti apsisukti apie savo ašį ne mažiau nei 290 laipsnių ir ne daugiau 310 laipsnių. | Mikrofonas gali apsisukti apie savo ašį 290 laipsnių ir 310 laipsnių. | *https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf* |
|  | Mikrofonas privalo įsijungti ir išsijungti priklausomai nuo jo apsisukimo padėties, t. y. pakeltas į viršų (kai ausinės yra uždėtos ant galvos) turi išsijungti, o nuleidus į bet kurią pusę - įsijungti. | Mikrofonas geba įsijungti ir išsijungti priklausomai nuo jo apsisukimo padėties, t. y. pakeltas į viršų (kai ausinės yra uždėtos ant galvos) gali išsijungti, o nuleidus į bet kurią pusę - įsijungti. | *https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf* |
|  | Ausinės privalo turėti keičiamą jungiamąjį kabelį, kurio ausinių gale privalo būti ne mažiau kaip aštuonių kontaktų jungtis, o kameros pusėje privalo būti penkių kontaktų XLR-M jungtis. Kabelis privalo tvirtintis prie ausinės M3 18 milimetrų varžtu\*. | Ausinės turi keičiamą jungiamąjį kabelį, kurio ausinių gale aštuonių kontaktų jungtis, o kameros pusėje penkių kontaktų XLR-M jungtis. Kabelis tvirtinasi prie ausinės M3 18 milimetrų varžtu\*. | *https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf* |
|  | Ausinės privalo sverti ne daugiau nei 320 gramų (į svorį neįskaičiuojamas kabelio ir M3 18 milimetrų varžto bei įpakavimo dalių svoris). | Ausinės sveria 315 gramų (į svorį neįskaičiuojamas kabelio ir M3 18 milimetrų varžto bei įpakavimo dalių svoris). | *https://www.clearcom.com/DownloadCenter/datasheets/Headsets/CC-300andCC-400\_Headset\_Datasheet.pdf* |
|  | Visos siūlomos prekės turi būti naujos, nenaudotos, neatnaujintos, ne ekspozicinės. | Visos siūlomos prekės naujos, nenaudotos, neatnaujintos, ne ekspozicinės. |  |
|  | Siūlomų prekių garantija – ne trumpiau 12 mėn. | Siūlomų prekių garantija –12 mėn. |  |

1. Galimybę įrangą, įeinančią į pasiūlytą komplektą ar dalį, panaudoti kitame pasiūlytame komplekte ar panaudoti perkančiosios organizacijos jau turimuose komplektuose Perkančioji organizacija laiko aplinkos apsaugos kriterijumi, nustatytu vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) 4.4.4.4 punkte nurodytu aplinkosauginiu principu, nes galimybė komplekto sudedamąją įrangą panaudoti kitame komplekte, esant į pastarąjį komplektą įeinančios įrangos gedimui, užtikrina ilgaamžio produkto įsigijimą ir daugkartinį panaudojimą. [↑](#footnote-ref-1)